שו"ת רשב"ץ (תשב"ץ)/חלק ג/קסב
שאלה קסב:

מוסח גאנים:

שאלת אשה ערבה לבעלה ונתאלמנה ובא המלוה לגבות והיורשים דוחים אותו אצל האלמנ':

תשובה:
כיון שיש בנכסים כדי לפרוע החוב אחר שנפרעה האלמנה מכתובתה והיורשים הם גדולים.
הדבר פשוט שתפרע האלמנה כתובתה והיורשים יפרעו החוב.
ובזה לית דין ולית דיין.
ואין בין הראשונים ז"ל משא ומתן בזה אלא אם יהיו היתומים קטנים.
אם יפרע מהערב ולכשיגדלו יתבע אותם הערב.
או אם ימתין המלוה עד שיגדלו היתומים ואם יש חלוק בין ערב לקבלן.
בזה נתחלפו הסברות ואינכם צריכים לזה.
כי יראה מתוך השאל' שהיורשים הם גדולים והמלוה הוא עכו"ם דלא ציית דינא.
ואם היורשי' הם קטנים והמלו' הוא עכו"ם תפרע האלמנ' עתה החוב וכשיגדלו היתומים אם הם קטנים תחזור האלמנה ותגבה מהם: